O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida (O‘zbekiston Respublikasi Prezidentining “Hududlarni kompleks rivojlantirishni ta’minlashda davlat boshqaruvi organlari faoliyatini takomillashtirishga oid q

O‘zbekiston Respublikasi Prezidentining “Hududlarni kompleks rivojlantirishni ta’minlashda mahalliy davlat boshqaruvi organlari faoliyatini takomillashtirishga oid qo‘shimcha chora-tadbirlar to‘g‘risida” 2016-yil 22-fevraldagi PQ-2495-son qaroriga hamda Vazirlar Mahkamasining “Viloyatlar, Toshkent shahri, tumanlar va shaharlar hokimliklarining hududlarni kompleks rivojlantirish yig‘ma boshqarmalari va bo‘limlari to‘g‘risidagi namunaviy nizomlarni tasdiqlash haqida” 2016-yil 23-martdagi 82-son qaroriga muvofiq Vazirlar Mahkamasi qaror qiladi: 
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirishlar kiritilsin. 
 2. Vazirliklar va idoralar o‘zlarining normativ-huquqiy hujjatlarini bir oy muddatda ushbu qarorga muvofiqlashtirsinlar. 
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin. 
 1. Vazirlar Mahkamasining 2003-yil 16-sentabrdagi 401-son qarori bilan tasdiqlangan Foydalanilmayotgan asosiy vositalarni, qurilishi tugallanmagan obyektlarni konservatsiya qilish tartibi to‘g‘risidagi nizomda (O‘zbekiston Respublikasi QT, 2003-y., 9-son, 84-modda):
 a) 6-bandda:
 “a” kichik bandning uchinchi xatboshidagi “Iqtisodiyot vazirligi va Moliya vazirligining hududiy organlari” so‘zlari “Moliya vazirligining hududiy organlari, Qoraqalpog‘iston Respublikasi Iqtisodiyot vazirligi, viloyatlar va Toshkent shahri hokimliklari” so‘zlari bilan almashtirilsin;
 “b” kichik banddagi “Iqtisodiyot vazirligi” so‘zlari chiqarib tashlansin;
 b) 25-bandning “b” kichik bandidagi “Iqtisodiyot vazirligi” so‘zlari chiqarib tashlansin.
 4. Vazirlar Mahkamasining “Kichik sanoat zonalarini barpo etish va ularning faoliyatini tashkil qilish tartibi to‘g‘risidagi nizomni tasdiqlash haqida” 2014-yil 31-dekabrdagi 378-son qarorida (O‘zbekiston Respublikasi QT, 2014-y., 12-son, 139-modda):
 a) 1-ilovaning 2-bandi o‘n birinchi xatboshi quyidagi tahrirda bayon qilinsin:
 “tanlov komissiyasi — tadbirkorlik subyektlarini tanlash va sanoat zonalarida joylashtirish bo‘yicha Qoraqalpog‘iston Respublikasi Vazirlar Kengashi, viloyatlar va Toshkent shahri hokimliklari huzuridagi Qoraqalpog‘iston Respublikasi Iqtisodiyot vazirligi, viloyatlar va Toshkent shahri hokimliklarining hududlarni kompleks rivojlantirish yig‘ma boshqarmalari, O‘zbekiston Respublikasi Mehnat vazirligi, Davlat raqobat qo‘mitasi, “Davarxitektqurilish” qo‘mitasi, “Yergeodezkadastr” davlat qo‘mitasi, Davlat soliq qo‘mitasi, Markaziy bank va Savdo-sanoat palatasining hududiy bo‘linmalari vakillari tarkibida tuziladigan tanlov komissiyalari”;
 b) 2-ilovaning ikkinchi xatboshidagi “Iqtisodiyot vazirligi hududiy bo‘linmasi rahbari” so‘zlari “Qoraqalpog‘iston Respublikasi Iqtisodiyot vaziri, viloyatlar va Toshkent shahri hokimliklarining hududlarni kompleks rivojlantirish yig‘ma boshqarmasi boshlig‘i” so‘zlari bilan almashtirilsin.